**Primavara**

*Claudia Millian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e sufletul un cuib sapat in stinca,

Si-n cuibul meu a poposit pe rind

Si porumbelul alb, si vulturul flamind,

Si soarele, si vintul, si tacerea-adinca.

Vrea sufletu-mi sa-i scutur praful si tacerea,

Ca-i prafuit de vinturi si de griji marunte

Pe cine-asteapta cuibul meu din munte,

De-mi cere iar sa-i curat incaperea ?

Covor de frunze netede si moi

Astern in cuib si-l primenesc cu cer,

Apoi cobor perdele de mister

Pe farmecul enigmei celei noi.

Si-asa, adapostit de vint si soare,

Caminul sufletului meu deschis

Asteapta solul ultimului vis,

Cu-ntoarcerea de pasari calatoare.